钦定古今图书集成/理学汇编/字学典/第160卷 > 屠隆考槃馀事 > 糊斗
## 钦定古今图书集成/理学汇编/字学典/第160卷 > 屠隆考槃馀事 > 糊斗

有古铜小提卣，一，如拳大者，上有提梁，索股有盖，盛
糊，可免鼠窃。有古铜元瓮，肚如酒杯式，下乘方座，且
体厚重，不知古人何用，今以为糊斗，似宜有古铜三
箍长桶，下有三足，高二寸许，甚宜盛糊。陶者有建窑
外黑内白长罐，定窑元肚，并蒜蒲长罐，有哥窑方斗
如斛，中置一梁，俱可充作糊斗。铜者便于出洗，价当
高于磁石。